CELEX: 32019R0905
Language: hu
Date: 2019-03-13 00:00:00
Title: A Bizottság (EU) 2019/905 felhatalmazáson alapuló rendelete (2019. március 13.) az északnyugati vizeken bizonyos fajok tengerfenéki halászatában a 2019–2021-es időszakban alkalmazandó visszadobási terv létrehozásáról szóló (EU) 2018/2034 felhatalmazáson alapuló rendelet módosításáról

4.6.2019   
               
               
                  HU
               
               
                  Az Európai Unió Hivatalos Lapja
               
               
                  L 145/2
               
            
         A BIZOTTSÁG (EU) 2019/905 FELHATALMAZÁSON ALAPULÓ RENDELETE
         (2019. március 13.)
         az északnyugati vizeken bizonyos fajok tengerfenéki halászatában a 2019–2021-es időszakban alkalmazandó visszadobási terv létrehozásáról szóló (EU) 2018/2034 felhatalmazáson alapuló rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére, valamint 18. cikke (1) és (3) bekezdésére,
         mivel:
         
                     (1)
                  
                  
                     Az 1380/2013/EU rendelet a fogási korlátok hatálya alá tartozó fajokra vonatkozó kirakodási kötelezettség bevezetésével törekszik minden uniós halászati tevékenységben fokozatosan felszámolni a visszadobás gyakorlatát.
                  
               
                     (2)
                  
                  
                     A kirakodási kötelezettség végrehajtása érdekében az 1380/2013/EU rendelet 15. cikkének (6) bekezdése felhatalmazza a Bizottságot arra, hogy a tagállamok által kidolgozott, az illetékes tanácsadó testületekkel egyeztetett közös ajánlások alapján, felhatalmazáson alapuló jogi aktus útján visszadobási terveket fogadjon el egy legfeljebb hároméves kezdeti időtartamra, amely egy további, összesen hároméves időtartammal meghosszabbítható.
                  
               
                     (3)
                  
                  
                     Belgium, Írország, Spanyolország, Franciaország, Hollandia és az Egyesült Királyság közvetlen halászati állománygazdálkodási érdekekkel bír az északnyugati vizeken. Az északnyugati vizekkel foglalkozó tanácsadó testülettel és a nyílt tengeri állományokkal foglalkozó tanácsadó testülettel folytatott konzultációt követően e tagállamok 2018. május 31-én közös ajánlást nyújtottak be a Bizottsághoz a bizonyos tengerfenéki fajoknak az északnyugati vizeken folytatott halászatára a 2019–2021-es időszakban alkalmazandó visszadobási tervre vonatkozóan. A közös ajánlást 2018. augusztus 30-án módosították.
                  
               
                     (4)
                  
                  
                     Az (EU) 2018/2034 felhatalmazáson alapuló bizottsági rendelet (2) e közös ajánlás alapján meghatározta a bizonyos tengerfenéki fajoknak az északnyugati vizeken folytatott halászatára a 2019–2021-es évekre alkalmazandó visszadobási tervet.
                  
               
                     (5)
                  
                  
                     2018. november 14-én Belgium, Írország, Spanyolország, Franciaország, Hollandia és az Egyesült Királyság új közös ajánlást nyújtott be, amely három korrekciót javasol az (EU) 2018/2034 felhatalmazáson alapuló rendelettel létrehozott visszadobási tervhez.
                  
               
                     (6)
                  
                  
                     Az 1380/2013/EU rendelet 18. cikkének (2) bekezdése értelmében a Bizottság elősegíti a tagállamok közötti együttműködést, és ennek keretében szükség esetén azt is biztosítja, hogy az érintett tudományos testületek megfelelő tudományos hozzájárulást nyújtsanak. Az (EU) 2018/2034 felhatalmazáson alapuló rendelet elfogadása előtt az érintett tudományos testületek tudományos hozzájárulást nyújtottak, amelyeket a Halászati Tudományos, Műszaki és Gazdasági Bizottság (HTMGB) áttekintett. Az új közös ajánlás olyan technikai jellegű korrekciókra tesz javaslatot, amelyeket lefednek a már beszerzett tudományos szakvélemények.
                  
               
                     (7)
                  
                  
                     A jogalkotás minőségének javításáról szóló, 2016. április 13-i intézményközi megállapodás 28. pontja úgy rendelkezik, hogy felhatalmazáson alapuló jogi aktus elfogadása előtt a Bizottságnak konzultálnia kell az egyes tagállamok által kijelölt szakértőkkel. Az új közös ajánlásban javasolt intézkedések összhangban vannak a 28 tagállam, a Bizottság, valamint a megfigyelői státuszban az Európai Parlament részéről közreműködő képviselők alkotta halászati szakértői csoport véleményével.
                  
               
                     (8)
                  
                  
                     Először is az új közös ajánlás javaslata szerint helyesbíteni kell „Seltra-hálópanel” elnevezésű halászeszköznek az (EU) 2018/2034 felhatalmazáson alapuló rendeletben szereplő meghatározását, mivel nincs összhangban a 2018. május 31-i közös ajánlással.
                  
               
                     (9)
                  
                  
                     Másodszor, az új közös ajánlás javaslata szerint célszerű törölni azt a követelményt, amelynek értelmében a norvég homár feszítőlapos vonóhálóval folytatott halászatában rendkívül szelektív halászeszközöket kell használni, mivel e követelmény tévesen került a 2018. május 31-i közös ajánlásba és következésképpen az (EU) 2018/2034 felhatalmazáson alapuló rendeletbe.
                  
               
                     (10)
                  
                  
                     Végezetül az új közös ajánlás azt is javasolja, hogy a csíkos fésűkagyló tengerfenéki halászata ne tartozzon bizonyos, az ír-tengeri halászatban alkalmazott halászeszközök szelektivitásának javítására irányuló technikai intézkedések alkalmazási körébe, mivel a 2018. május 31-i közös ajánlásnak és következésképpen az (EU) 2018/2034 felhatalmazáson alapuló rendeletnek sem volt az a célja, hogy az említett halászatot a szóban forgó technikai intézkedések hatálya alá vonja.
                  
               
                     (11)
                  
                  
                     Az (EU) 2018/2034 felhatalmazáson alapuló rendeletet ezért ennek megfelelően módosítani kell.
                  
               
                     (12)
                  
                  
                     mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után indokolt azonnal hatályba lépnie. Tekintettel arra, hogy az (EU) 2018/2034 felhatalmazáson alapuló rendelettel létrehozott visszadobási terv 2019. január 1-jétől alkalmazandó, ezt a rendeletet indokolt visszamenőleges hatállyal, 2019. január 1-jétől alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2018/2034 felhatalmazáson alapuló rendelet a következőképpen módosul:
            
                        1.
                     
                     
                        A 2. cikk (2) bekezdésének helyébe a következő szöveg lép:
                        
                           „(2)   »Seltra-hálópanel«: olyan szelektáló eszköz, amely:
                           
                                       a)
                                    
                                    
                                       a zsákvég egyenes szakaszában egy négyes osztatú hálószakaszban elhelyezett, legalább 270 mm szembőségű (rombusz alakú) hálószemekből szőtt, vagy legalább 300 mm szembőségű (négyzetes) hálószemekből szőtt felső hálópanel;
                                    
                                 
                                       b)
                                    
                                    
                                       legalább 3 méter hosszúságú;
                                    
                                 
                                       c)
                                    
                                    
                                       legfeljebb 4 méter távolságra helyezkedik el a zsákkötéltől; valamint
                                    
                                 
                                       d)
                                    
                                    
                                       szélessége eléri a vonóháló felső hálópanelje felső rétegének teljes szélességét (azaz szegélytől szegélyig ér).”
                                    
                                 
                     
                  
                        2.
                     
                     
                        A 3. cikk (1) bekezdésének d) pontja helyébe a következő szöveg lép:
                        
                                    „d)
                                 
                                 
                                    az ICES 6a körzet parttól számított tizenkét tengeri mérföld széles sávjában 80–110 mm szembőségű feszítőlapos vonóhálóval kifogott norvég homár (Nephrops norvegicus).”
                                 
                              
                  
                        3.
                     
                     
                        A 10. cikk (4) bekezdésének második mondata helyébe a következő szöveg lép:
                        „E rendelkezés nem alkalmazandó azokra a hajókra, amelyek fogásain belül a norvég homár aránya meghaladja a 30 %-ot, illetve a csíkos fésűkagyló aránya meghaladja a 85 %-ot.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2013.12.28., 22. o.
         
         
            (2)  A Bizottság (EU) 2018/2034 felhatalmazáson alapuló rendelete (2018. október 18.) az északnyugati vizeken bizonyos fajok tengerfenéki halászatában a 2019-2021-es időszakban alkalmazandó visszadobási terv létrehozásáról (HL L 327., 2018.12.21., 8. o.).